Bestyrelsesmøde d. 17. december kl. 19.00

# Deltagere: Henrik, Jesper L., Benny, Michael B., Claus, Jens Erik og Søren

Referent: Søren C.

# Generalforsamling 2020

* Input til beretning
  + Der er ikke umiddelbart nogle input fra bestyrelsen
* Referent: Der foreslås Anja (Søren undersøger)

# Forplejning til øvelser

* Der drøftes vigtigheden i opgaven, og at de enkelte brandmænd kan se meget forskelligt på forplejningen efter øvelserne. For nogle er det en god måde at holde lidt på folk og skabe et øget fællesskab, hvor det for andre ikke er særlig essentielt.
  + Bestyrelsen vil ikke tvinge folk til at stå for forplejningen, da det som regel kun giver et dårligt resultat. Vi skal i stedet forsøge at motivere folk. Jens Erik har lavet et flot skema, hvor man kan skrive sig på, og her er der samtidig grundigt forklaret rammerne for opgaven (økonomi osv.)
* Jens Erik vil til næste øvelse spørge de fremmødte om hvilken øvelse de kunne tænke sig at stå for. Vi håber på den måde hurtigt at kunne få fyldt skemaet.

# Åben brandstation d. 24/12

* Stationen fremstår allerede fin, så der skal ikke gøres mere ved den.
* Bilernes køres ud, og der sættes cafeborde op.
* Henrik laver opslag på Facebook, og vil på den måde finde hjælpere:
  + Følgende har allerede meldt sig: Benny, Michael B., Claus og Dennis
* Påklædning: Indsatsdragt

# Floorball stævne

* Pokaler er indkøbt
* PT. 6 tilmeldte hold (Vi håber på flere)
  + Der åbnes op for et all-star, som kan bestå af enkelttilmeldinger fra flere stationer. Kan benyttes, hvis det ikke har været muligt at skaffe 4 mand til et helt hold.
* Alle (fra Jels) som skal spille møder en ½ time før og hjælper med opstilling
  + Sidste år i Kolding var alle hold gode til at hjælpe med oprydning, Vi håber på det samme igen i år.

# Forventninger til bestyrelsen og bestyrelsesmedlemmer

* Hvilke forventninger skal man som menigt medlem have til bestyrelsen?
  + At bestyrelsen er engageret, ikke er konfliktsky og er dedikeret.
  + Det er vigtigt at bestyrelsesmedlemmerne tør gå forrest og sige deres mening. Det er vigtigt, at de menige brandmænd kender bestyrelsesmedlemmernes holdning, så de har mulighed for at vælge dem, som er i tråd med dem selv.
* Hvilke forventninger kan vi have til hinanden i bestyrelsen?
  + At vi siger vores mening, herunder specielt hvis den ikke er på linje med de andre.
  + Tilbagemeldinger på spørgsmål
    - Når der bliver spurgt, så er man forpligtet til at svare.

# Bordet rundt

* Jesper:
  + Jens Erik og Jesper laver et lille pølsegilde på et tidspunkt i foråret. Her skal æresmedlemmerne inviteres. Tidspunktet bliver ikke i forbindelse med en øvelse. Arrangementet sponsoreres af ølkassen.
* Benny:
  + Forplejning til bestyrelsesmøderne:
    - Vi har tidligere fået smørrebrød/snitter, men det gør vi ikke rigtigt mere. Benny spørger om det er noget vi skal gøre fremadrettet?
      * Det besluttes at der er lidt forplejning i forbindelse med den årlige konstituering i januar, ex. kage.
      * Der er snitter til det 2. bestyrelsesmøde (Benny bestiller)
* Michael B:
  + Status på banko:
    - Har, bortset fra 1 gang, været meget velbesøgt i år.
* Claus:
  + Uddannelsesplaner er indsendt til TrekantBrand og er blevet godkendt.
  + Alle brandmænd skulle gerne have modtaget en mail fra Claus med næste års uddannelsesplan.
  + Vi kan være stolte af øvelsestimetal for 2019. Har formodentlig aldrig været bedre.
* Henrik
  + God tur til Fredericia
    - Der var brugt tid på forberedelse, så det blev en god oplevelse.
  + Projekt ”Rene Brandmænd”
    - Hvornår skal vi gøre hvad?
      * Der er noget uklarhed om implementering af de forskellige tiltag. Søren giver Henrik ret i, at det nok er gået lidt for stærkt med deres udmeldinger i forhold til at setup’et bagved ikke har været klart.
        + Vi begynder at efterleve at det fra nu af.
* Søren:
  + Status pager:
    - Der bøvles stadig med at få teksterne på plads. Søren bruger meget energi på at samspille med Johnny fra TrekantBrand. Søren håber at der snart bliver fundet nogle holdbare løsninger.
  + Skærm til udkald:
    - Der er en skærmløsning i Fredericia. Søren har snakket med Jan Møller om vi kunne få samme løsning i Jels. Søren afventer en tilbagemelding fra Jan.
  + Assign:
    - Holdlederne har fået en gennemgang i Assign af Henrik Due fra TrekantBrand.
    - Assign har mange muligheder, og de bliver implementeret i det tempo som organisationen er klar til det.
    - Assign indeholder muligheder for kommunikation til brandmændene. Det er Sørens plan, at han fremadrettet vil flytte en del af kommunikation over på den platform.
      * Assign giver mulighed for at differentiere på nyheder og vigtig info.
    - I forbindelse med næste øvelse, så er der afsat tid til en introducering.
  + Oversigt over øvelser/indsats:
    - Søren har nogle lister, hvor man kan se antallet af indsatser og øvelser, som den enkelte har deltaget i. Søren spørger om de enkelte har interesse i at se, hvordan det er gået for netop dem i det forgangne år.
      * Det besluttes, at Søren melder ud til alle, at man kan få en oversigt ved at give Søren besked.
  + Rapportering i Odin:
    - Søren og Thor har været på et lille kursus i indberetning i Odin.
    - Søren har haft et par indsatser, og indrapporteringen af dem har været OK.
  + Vi mangler at få gang i indkøbet af nye redningsveste
    - Jens Erik vil gerne tage opgaven med at finde ud af hvilken vest vi skal have, og herefter søge nogle fonde, så vi kan få dem skiftet ud.
      * Skal lige koordineres med Thor og Thomas, da opgaven indtil nu har lagt hos dem.